బండ్ల కృష్ణమోహన్ రెడ్డి

బండ్ల కృష్ణమోహన్‌ రెడ్డి, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి తరపున గద్వాల్ శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు.

జననం, విద్య 
కృష్ణమోహన్ రెడ్డి 1967, సెప్టెంబరు 21న వెంకటరామ్ రెడ్డి - రేవతమ్మ దంపతులకు తెలంగాణ రాష్ట్రం, జోగులాంబ గద్వాల జిల్లాలోని  బురెడ్డి పల్లి పల్లి గ్రామం లో  జన్మించాడు. 1982లో గద్వాలలోని ప్రభుత్వ ఉన్నత పాఠశాల నుండి పదవ తరగతి, 1988లో ఆత్మకూరులోని ప్రభుత్వ జూనియర్ కళాశాలలో ఇంటర్మీడియట్‌ను పూర్తిచేసాడు. వ్యవసాయ కుటుంబానికి చెందిన కృష్ణమోహన్ రెడ్డి కొంతకాలం వ్యాపారం చేశాడు.

వ్యక్తిగత జీవితం 
కృష్ణమోహన్ రెడ్డికి జ్యోతితో వివాహం జరిగింది. వారికి ఒక కుమారుడు ఉన్నాడు.

రాజకీయ విశేషాలు
చదువుకునే రోజుల్లో అఖిల భారత విద్యార్థి పరిషత్ లో చురుకుగా పనిచేశాడు, అక్రమ మైనింగ్‌పై పెద్ద ఎత్తున పోరాటం చేశాడు. తరువాత తెలుగుదేశం పార్టీలో చేరి తన రాజకీయ జీవితాన్ని ప్రారంభించాడు. 2009లో తెలుగుదేశం పార్టీ తరపున గద్వాల్ శాసనసభ నియోజకవర్గం నుండి పోటిచేసి కాంగ్రెస్ పార్టీ అభ్యర్థి డి.కె. అరుణ చేతిలో ఓడిపోయాడు. 2014లో జరిగిన తెలంగాణ సార్వత్రిక ఎన్నికల్లో భాగంగా తెలంగాణ రాష్ట్ర సమితి పార్టీ అభ్యర్థిగా పోటీచేసి సమీప కాంగ్రెస్ పార్టీ అభ్యర్థి డి.కె. అరుణ చేతిలో 8,260 ఓట్ల తేడాతో ఓడిపోయాడు.ఆయన 2017లో తెలంగాణ రాష్ట్ర సమితి పార్టీ కార్యదర్శిగా నియమితుడయ్యాడు. బండ్ల కృష్ణమోహన్‌ రెడ్డి 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై పోటీ చేసి సమీప కాంగ్రెస్ పార్టీ అభ్యర్థి డి.కె. అరుణపై 51,687 ఓట్ల మెజారిటీతో గెలుపొందాడు.బండ్ల కృష్ణమోహన్‌ రెడ్డి 26 జనవరి 2022న జోగులాంబ గద్వాల జిల్లా, తెలంగాణ రాష్ట్ర సమితి పార్టీ అధ్యక్షుడిగా నియమితుడయ్యాడు.

వివాదం
కృష్ణమోహన్‌రెడ్డి 2018లో జరిగిన అసెంబ్లీ ఎన్నికల్లో తప్పుడు అఫిడవిట్‌ సమర్పించారని ఆయనపై తెలంగాణ హైకోర్టు 2023 ఆగస్ట్ 24న ఎమ్మెల్యేగా ఎన్నిక చెల్లదంటూ తీర్పు ఇచ్చి అనర్హుడిగా ప్రకటించింది.

ఇతర వివరాలు 
సింగపూర్, యునైటెడ్ అరబ్ ఎమిరేట్స్ మొదలైన దేశాలు సందర్శించాడు.

మూలాలు

జీవిస్తున్న ప్రజలు
తెలంగాణ రాష్ట్ర సమితి రాజకీయ నాయకులు
తెలంగాణ శాసన సభ్యులు (2018)
1967 జననాలు
జోగులాంబ గద్వాల జిల్లా నుండి ఎన్నికైన శాసన సభ్యులు
జోగులాంబ గద్వాల జిల్లా వ్యక్తులు
జోగులాంబ గద్వాల జిల్లా రాజకీయ నాయకులు
తెలంగాణ వ్యాపారవేత్తలు